Pagganap (sining)

Ang pagganap, pag-akto, o pag-arte (Kastila: actuación, Ingles: acting) ay ang gawain o pagkilos na isinasagawa ng isang aktor o ng isang aktres, na mga taong nasa larangan ng teatro, telebisyon, pelikula, o anumang iba pang mga midya ng pagkukuwento at nagsasalaysay ng kuwento sa pamamagitan ng paglalarawan o ng isang tauhan at, sa pangkaraniwan, ay nagsasalita o umaawit ng nakasulat na teksto o dula. Sa mundong Kanluranin, ang karamihan sa maagang mga sanggunian na sumisiyasat sa sining ng pag-arte (, hypokrisis) ay tumatalakay nito bilang isang bahagi ng retoriko (karunungan o kasanayan sa pagsasalita).Csapo at Slater (1994, 257); hypokrisis, na ang literal na kahulugan ay "pagganap," ay ang ginamit na salita sa loob ng mga talakayan na may pagpapahayag na retorikal.

 Propesyonal at Baguhan na Aktor 

  Ang
propesyonal aktor ay isang aktor na binabayaran para sa pag – arte. Hindi
lahat ng aktor na nagtatrabaho sa pelikula, telebisyon, o teatro ay may
pormal na pag – eensayo. Halimbawa nito ay si Bob Hoskins na walang pormal na
pagsasanay ng pag – arte bago pa niya ito tahakin bilang propesyon. Ang
baguhang aktor naman ay isang aktor na hindi kinakailangan ng bayad para sa
pagtatanghal. Subalit may mga propesyonal aktor na tumatanggap ng trabahong
pang – baguhan para sa maraming dahilan. Yung iba ay para sa layuning pang –
edukasyon o kaya ay layuning pangkawanggawa.  


 Kasaysayan 
Isa sa mga
pinakaunang tagaganap o aktor ay isang sinaunang Griyegong  pinaniniwalaang si Thespis ng Icaria. Ayon sa
istoryang apocryphal, (teksto o
dulang hindi nalalaman kung sino ang sumulat) si Thespis ay humiwalay sa korong
dithyramb at nagsalaysay bilang isang
hiwalay na karakter o tauhan. Bago si Thespis, ang koro ang sumasalaysay. Nang humiwalay
si Thespis sa mga koro (taong 12 BC), siya ay nagsalaysay na parang bang siya
yung mismong karakter. Sa pangalan ni Thespis nanggaling ang salitang
“thespian.”

Mga sanggunian

Kategorya:Teatro
Kategorya:Dula
Kategorya:Sining
Kategorya:Ugali
Kategorya:Telebisyon
Kategorya:Pelikula
Kategorya:Midyang panlahat
Kategorya:Hanapbuhay